วันหยุดหลังผ่านการเรียนแบบหนักหน่วงจนไม่ได้เข้ามาเล่นวงในเลย เราก็ออกมาหาอาหารเช้ารีวิวและทานแบบสวยๆ เล็งไว้นานอยู่ตั้งแต่เปิดแรกๆไแต่ไม่ว่างแวะไปไหนสักทีจนตอนนี้ถึงเวลาว่างแล้วก็ต้องมาโดนซะหน่อย

ร้านจะอยู่ตรงถนนปั้นซอยวัดแขกเลี้ยวเข้ามาร้านจะอยู่ซอยขวามือแรกเลยคะ ร้านเปิดให้บริการแต่เช้าเลยนะคะ 07.30-18.00

ภายในร้านตกแต่งสวย แสงสวยมากคะเหมาะกับการถ่ายรูปมากๆ อ่อ แล้วภายในร้านยังเป็นโชว์รูมขายแว่นตาด้วยนะคะ 

เมนูที่ทาน

• Printa Benedict (170.-)
ชอบเมนูนี้มากเจอที่ไหนเป็นต้องสั่งที่นี้ราคาค่อนข้างดีงามเลยจัดมา 1 จาน ขนมปังสี่เหลี่ยมที่ปิ้งมากรอบๆมากๆไม่เหมือนใครดีคะเข้ากันดีกับ Egg Benedict จริงๆ ไข่ที่ Poach มาได้อุณหภูมิที่พอดี 64 องศา + บวกกับซอสฮอลันเดสสูตรเฉพาะของทางร้านทำให้ชูรสไข่ออกมาได้ดีตัวซอสรสกำลังดีไม่เปรี้ยวไป แฮมที่ให้มาก็ชิ้นใหญ่ๆให้มาแบบเยอะมากด้วยเมนูนี้โอเคเลยคะแนะนำ

•Spaghetti Carbonara (180.-)
เมนูที่แนะนำอีก 1 เมนู ชอบมากคะมันมีความข้นหนืดดีมากไม่เหลวไปออกเลี่ยนหน่อยๆสำหรับคนชอบเลี่ยนแบบเรา โป๊ะมาด้วยไข่เหมือนเมนู egg benedict เจาะให้แตกแล้วคลุกเคล้าแบบนัวๆอร่อยมาก

•Matcha latte (95.-)
มัทฉะเข้มๆหวานน้อยกำลังดีคะ

ราคาอาหารถือว่าไม่ถูกมากกับคุณภาพที่ได้รับค่อนข้างคุ้มค่ามากคะ แถมพี่ๆที่ร้านก็บริการดียิ้มแย้มมากๆ ค่อนข้างถูกใจร้านนี้อยู่พอสมควร อยากจะกลับมาลองอาหารอีกหลายๆอย่าง ใครผ่านมาแถวนี้ต้องลองแวะดูนะคะ อาจจะชอบเหมือนกันก็ได้

ปล. ยังไงนี่ก็คือความคิดเห็นส่วนตัวนะคะ ต่างคนต่างรสชาติ ความชอบคนเราไม่เหมือนกัน รีวิวนี้เอาไว้ประกอบการตัดสินใจนะคะและหากผิดพลาดขออภัยไว้ ณ ที่นี้ด้วยคะ